แมน มณีวรรณ กักตัวเอง 14 วัน
แสดงความรับผิดชอบต่อสังคมอย่างไม่มีข้อแม้ซุปตาร์ลูกอีสานเจ้าของฉายา เจ้าพ่อเพลงช้ำ แมนมณีวรรณ หลังเดินทางกลับจากทัวร์คอนเสิร์ตกับบริษัท เอ.เอ็ม. เวิลด์ มิวสิค เอเอส ประเทศนอร์เวย์ ก็ขอกักตัวเอง 14 วัน ทันที โดย แมน มณีวรรณ เผยว่า ผมเดินทางไปทัวร์คอนเสิร์ตที่ยุโรป เริ่มที่ประเทศอังกฤษ เมืองแมนเชสเตอร์ ต่อด้วยนิวคาสเซิล และกรุงลอนดอน จากนั้นเดินทางต่อไปยัง เบลเยียม เยอรมนี และนอร์เวย์ ช่วงนั้นแต่ละประเทศเริ่มเจอวิกฤติการระบาดของไวรัสโควิด-19 หนักเลย ส่งผลกระทบต่อการทัวร์คอนเสิร์ตครั้งนี้มาก บางที่ได้แสดง บางที่ต้องยกเลิกไป เพื่อความปลอดภัยของทุกคนทางผู้จัดจึงได้ลงมติให้ยกเลิกคิวการแสดงที่เหลือทั้งหมด ผมจึงเดินทางกลับมาที่นอร์เวย์ เพื่อเตรียมตัวกลับเมืองไทย ซึ่งเขาเข้มงวดมาก ผู้เดินทางทุกคนต้องผ่านถึง 3 ด่าน ตรวจและกักกัน ห้ามออกไปไหน แต่ทางผู้จัดคือ คุณอารีย์ เมลบี้ ได้เจรจาว่าผมมีแพลนกลับเมืองไทย หลังจากตรวจร่างกายกันละเอียด เจ้าหน้าที่ก็อนุญาตให้กลับได้ ผมก็ตรงมาอุบลราชธานี โดยบอกกับครอบครัวให้เตรียมห้องและสั่งห้ามทุกคนเข้ามาในบริเวณที่ผมอยู่ ช่วงกักตัวทำให้คิดถึงงานเพลง สัญญากับทางค่ายอาร์สยามกำลังจะหมด ผมมีเตรียมเพลงไว้บ้าง ยังคงเป็นแนวถนัดคือลูกทุ่งอีสาน ที่มีเนื้อหาเศร้า อกหัก เป็นตัวแทนของผู้ชายช้ำรัก ผมฝากกำลังใจให้พี่น้องชาวไทยฝ่าวิกฤติโควิด-19 นี้ไปได้ด้วยดี.
แสดงความรับผิดชอบต่อสังคมอย่างไม่มีข้อแม้ซุปตาร์ลูกอีสานเจ้าของฉายา เจ้าพ่อเพลงช้ำ แมน มณีวรรณ หลังเดินทางกลับจากทัวร์คอนเสิร์ตกับบริษัท เอ.เอ็ม. เวิลด์ มิวสิค เอเอส ประเทศนอร์เวย์ 
แมน มณีวรรณ,เจ้าพ่อเพลงช้ำ,กักตัวเอง 14 วัน,ทัวร์คอนเสิร์ตต่างประเทศ,โควิด-19,กลับจากนอร์เวย์,ยกเลิกการแสดงคอนเสิร์ต,นักร้อง